Patrick Lynch avla sine løfter den 23. august 1965, og ble ordinert til prest den 21. juli 1972. Etter ordinasjonen tjenestegjorde han i Peterborough og i Daventry i Northamptonshire. I 1984 ble han direktør for picpuskongregasjonens studiehus i London. Han ble sogneprest i erkebispedømmet Westminster i 1987, før han ble valgt som provinsial i kongregasjonen i 1992. På slutten av sin periode som provinsial, som hadde ført til tilsynsreiser i Europa, Asia, Latin-Amerika og Afrika, var han en sogneprest i South Norwood i erkebispedømmet Southwark - som blant annet omfatter London sør for Themsen - i flere år før han ble utnevnt til biskop.